Komission asetus (EY) N:o 1121/2001, annettu 7 päivänä kesäkuuta 2001, banaanien tuontitariffikiintöiden kunkin perinteisen toimijan viitemäärään sovellettavien mukautuskertoimien vahvistamisesta



Virallinen lehti nro L 153 , 08/06/2001 s. 0012 - 0012



Komission asetus (EY) N:o 1121/2001, annettu 7 päivänä kesäkuuta 2001, banaanien tuontitariffikiintöiden kunkin perinteisen toimijan viitemäärään sovellettavien mukautuskertoimien vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 216/2001(2), ottaa huomioon neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta 7 päivänä toukokuuta 2001 annetun komission asetuksen (EY) N:o 896/2001(3) ja erityisesti sen 5 artiklan 2 kohdan, sekä katsoo seuraavaa: (1) Asetuksen (EY) N:o 896/2001 5 artiklan 2 kohdan mukaisesti komissio vahvistaa tarvittaessa A/B- ja C-tariffikiintiöiden käytettävissä olevien määrien perusteella ja ottaen huomioon jäsenvaltioiden ilmoitukset, jotka koskevat perinteisille A/B- ja C-toimijoille mainitun asetuksen 4 artiklan 1 ja 2 kohdan säännösten mukaisesti vahvistettavien viitemäärien kokonaismäärää, mukautuskertoimen, jota sovelletaan kunkin toimijan viitemäärään. (2) Jäsenvaltioiden asetuksen (EY) N:o 896/2001 5 artiklan 1 kohdan mukaisesti antamien ilmoitusten perusteella viitemäärien kokonaismäärä on 1964154 tonnia perinteisille A/B-toimijoille yhteensä ja 725180 tonnia perinteisille C-toimijoille yhteensä. Tästä syystä on syytä määrittää mukautuskerroin, jota sovelletaan kunkin toimijan viitemäärään molemmissa perinteisten toimijoiden luokassa. (3) On syytä muistaa, että perinteisen toimijan viitemäärään sovelletaan vuoden 2001 toisella vuosipuoliskolla asetuksen (EY) N:o 896/2001 28 artiklan 2 kohdan säännöksiä. (4) Asetuksessa (EY) N:o 896/2001 vahvistetut määräajat huomioon ottaen tämän asetuksen on tultava voimaan välittömästi. (5) Tässä asetuksessa säädetyt toimenpiteet ovat banaanin hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Asetuksen (ETY) N:o 404/93 18 artiklassa säädettyjen A/B- ja C-tariffikiintiöiden osalta asetuksen (EY) N:o 896/2001 5 artiklan kohdassa säädetty mukautuskiintiö on: - kunkin perinteisen A/B-toimijan osalta: 1,07883, - kunkin perinteisen C-toimijan osalta: 0,97286. 2. Vuoden 2001 toisella vuosipuoliskolla kunkin perinteisen toimijan viitemäärään, joka on vahvistettu asetuksen (EY) N:o 896/2001 4 artiklan mukaisesti, sovelletaan 1 kohdan soveltamisen jälkeen asetuksen (EY) N:o 896/2001 28 artiklan 2 kohdassa vahvistettua kerrointa. 2 artikla Tämä asetus tulee voimaan päivän, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä kesäkuuta 2001. Komission puolesta Franz Fischler Komission jäsen (1) EYVL L 47, 25.2.1993, s. 1. (2) EYVL L 31, 2.2.2001, s. 2. (3) EYVL L 126, 8.5.2001, s. 6.